Sarament aṭas n tɣawsiwin , taɣawsa tamenzut d smaḥ ger yimjuhad , acku ula ger-asen llan wuguren , ḥkant-d di tallit-nni n lgirra ula d imjuhad sɛeddan lbaṭel ɣef watmaten-nsen ,tenna-d yiwet n tmeṭtut :« Yella yiwen d amjahed ijuhed aṭas ɣef tmurt-is ; iḥureb ayen iwumi yezmer ɣer tama n wayetma-s, maca meskin amjahed-a yuḍen iruḥ laɛqel-is, nɣan-t yimjuhad ; ugaden ama ad ten-id-yezzenz anda sɛan izabriyen neɣ ayen akk yeẓra fell-asen , aya yewwi-d cḥani ger twacult-is d yimjuhad , d aya i yeǧǧan gma-s n wag-i nɣan yuɣal d agumi akken ad d-yerr ttar » .